கேள்வி: கணிதத் தொகுத்தறிதல் பற்றி விளக்கவும்.
பதில்: [[Image:Dominoeffect.png|thumb|right|விழும் டோமினோக்கள் விளையாட்டின் தொடர் விளைவுகளுடன் ஒப்பிட்டு கணித்தத் தொகுத்தறிதல் முறையை விளங்கிக் கொள்ளலாம்.Matt DeVos, [https://www.sfu.ca/~mdevos/notes/graph/induction.pdf ''Mathematical Induction''], Simon Fraser UniversityGerardo con Diaz, ''[http://www.math.harvard.edu/archive/23a_fall_05/Handouts/induction.pdf Mathematical Induction] '', ஆர்வர்டு பல்கலைக்கழகம்]] கணிதத் தொகுத்தறிதல் (''Mathematical induction'') என்பது கணித நிறுவல் முறைகளுள் ஒன்றாகும். ஒரு பண்பு அல்லது கூற்று P(n) ஆனது அனைத்து இயல் எண்களுக்கும் (0, 1, 2, 3, ...) உண்மையாக இருக்கும் என்று நிறுவுவதற்குக் கணிதத் தொகுத்தறிதல் பயன்படுகிறது. ஏணியில் ஏறுதல் அல்லது விழும் டோமினோக்கள் விளையாட்டு போன்றவற்றோடு ஒப்பிட்டு, கணிதத் தொகுத்தறிதலைப் புரிந்து கொள்ளலாம். ஏணியில் ஏறுதலோடு ஒப்பீடு: கணிதத் தொகுத்தறிதல் நிறுவல் முறையில் இரு நிலைகள் உள்ளன. :முதல் நிலையான ''அடிநிலை''யில் கூற்றானது 0 க்கு உண்மையாகும் என நிறுவப்படுகிறது. :இரண்டாவது நிலையான ''தொகுத்தறிதல் நிலை''யில் கூற்றானது ஏதேனுமொரு இயல் எண் ''n'' க்கு உண்மையாகும் என எடுத்துக்கொள்ளப்பட்டு, அடுத்த இயல் எண் ''n+1'' க்கும் உண்மையென நிறுவப்படுகிறது. :இவ்விரு நிலைகளின் நிறுவல் கூற்றானது (P(n)) n = 0, 1, 2, 3, ... ஆகிய அனைத்து இயல் எண்களுக்கும் உண்மையே என்பதை நிலைநிறுத்துகிறது. அடிநிலையில் எப்பொழுதும் 0 க்கு நிறுவ வேண்டுமென்பதில்லை; கூற்றின் தன்மையைப் பொறுத்து 1 அல்லது எந்தவொரு இயலெண்ணிலிருந்தும் அடிநிலை துவங்கப்படலாம். பெரும்பான்மையாக அடிநிலை 1 இலிருந்து துவங்கப்படுகிறது.